b"\n_START_ARTICLE_\nVescomtat de Vend\xc3\xb4me\n_START_PARAGRAPH_\nEl vescomtat de Vend\xc3\xb4me fou una jurisdicci\xc3\xb3 feudal del comtat de Vend\xc3\xb4me al Regne de Fran\xc3\xa7a._NEWLINE_El primer vescomte fou nomenat per Bucard I el Venerable vers 980; va recaure en Fulcrad que era un parent de la seva dona Elisabet de Melun; es creu que era de la fam\xc3\xadlia dels vescomtes de Chartres que van fugir quan aquest comtat fou ocupat pel comte Tibald I el Tramp\xc3\xb3s de Blois. El descendents de Fulcrad van crear algunes senyories com Bocuchet i Lisle per\xc3\xb2 el vescomtat va passar en el sistema d'aliances format pel comte d'Anjou i els comte de Vend\xc3\xb4me (Bucard el Venerable) en contra de Blois, a la casa dels vescomtes de Mans, aliada d'Anjou. La part principal de les seves possessions va passar al fill Fuquer I el Ric (mort vers 1040) que va fundar la senyoria de Bouchet. Es va casar amb Hildegarda i va deixar diversos fills entre els quals l'hereu Fulquer II el Ric, Vulgr\xc3\xad (monjo, abat i finalment bisbe de Mand) i Adela casada dues vegades amb Roger de la Tour (tronc dels senyors de Lisle i despr\xc3\xa9s amb Hug Doubleau (tron dels senyors de Mondoubleau)._NEWLINE_Apareix esmentat despr\xc3\xa9s com a vescomte Hubert (de la fam\xc3\xadlia de vescomtes de Mans i senyors de Langeais, que era el gendre de Fulcrad pel matrimoni amb la seva filla Emma) en una carta datada a la primera meitat del segle XI (entre 1006 i 1040) i que seria de 1006, feia aportacions a Folc III Nerra d'Anjou per obtenir el bisbat d'Angers per al seu fill anomenat tamb\xc3\xa9 Hubert, que fou bisbe (1006) i va morir el 1047. El vescomte Hubert Es va casar amb Emelina (de Vend\xc3\xb4me?) i van tenir quatre fills: Ra\xc3\xbcl que el va succeir, Godehilda i Aldeberga. Ra\xc3\xbcl apareix en una donaci\xc3\xb3 del 1057. Ra\xc3\xbcl hauria mort sense successi\xc3\xb3 i el comtat va passar a la seva neboda Emma, filla d'Aldeberga, casada amb Ra\xc3\xbcl (IV) vescomte de Beaumont (fill de Ra\xc3\xbcl III de Beaumont, vescomte del Maine; Emma va morir el 12 de setembre de 1058 i el seu marit despr\xc3\xa9s de 1070. Foren els pares de Ra\xc3\xbcl Payen vescomte de Beamont i de Vend\xc3\xb4me i senyor de Montrevault que es va casar amb Agata, filla de Folc el Petit Anec, comte de Vend\xc3\xb4me i van tenir dos fills, Folc (que fou el pare de Roscel\xc3\xad, tronc dels senyors de Montrevault) i Bucard. El vescomtat com a tal va desapar\xc3\xa8ixer."